TÁJÉKOZTATÓ

A VÁSÁRLÓK RÉSZÉRE KAMERÁS MEGFIGYELÉSRŐL

Nagy Györgyné ev. (a továbbiakban: Vállalkozó) üzlethelységének nyílt területein a vagyonbiztonság, a munkabiztonság követelményeinek érvényre juttatása, az esetlegesen bekövetkező balesetek körülményeinek tisztázása érdekében kamerarendszert alkalmaz.

A kamerarendszer működtetésének jogszabályi háttere:

* a 2012. évi I. tv. a Munka Törvénykönyve (a továbbiakban: Mttv),
* a 2005. évi CXXXIII. tv. a személy- és vagyonvédelmi, valamint a magánnyomozói tevékenység szabályairól (a továbbiakban: Szvtv),
* a 2011. évi CXII. tv. az információs önrendelkezési jogról és az információszabadságról (a továbbiakban: Infotv.),
* az Európai Parlament és a Tanács(EU) 2016/679 rendelete (a továbbiakban: GDPR).

A kamerarendszer által gyűjtött személyes adatok köre a megfigyelt területre belépők tekintetében arcképmásuk és a rögzítés idején folytatott tevékenységük.

A személyes adatkezelés célja: a vagyonbiztonság és a munkabiztonság követelményeinek érvényre juttatása.

A személyes adatkezelés jogi alapja: a Vállalkozónak a vagyonbiztonság és munkabiztonság fenntartásához fűződő jogos érdeke, ehhez a Vállalkozó elvégezte a szükséges érdekmérlegelési tesztet.

Az adatkezelés helye: e tájékoztatóban pontosan fel vannak sorolva azok a helyiségek és udvari területek, ahol a kamerarendszer egyes elemei a személyes adatokat gyűjtik.

Az adatkezelés időtartama: a felvétel időpontjától számított legfeljebb 3 munkanap.

Az adatkezelés címzettjei: a felvételeket csak szabálysértés vagy bűncselekmény gyanúja esetén, illetve baleset körülményeinek tisztázása érdekében – jegyzőkönyvi rögzítés mellett – a Vállalkozó nézheti vissza.

Az adattovábbítás címzettjei: bíróság vagy más hatóságok hivatalos eljárásban történt megkeresés alapján.

Az érintettek jogai a kamerás megfigyeléssel összefüggésben megvalósított adatkezeléssel kapcsolatban: az érintetteket megilletik az Infotv.-ben és a GDPR-ban meghatározott jogok, különösen a tájékoztatáshoz, az adatok zárolásához és a panasszal a Felügyeleti Hatósághoz valamint jogorvoslatért a bírósághoz való fordulás joga. Az érintettek kérelmére a Vállalkozó, mint adatkezelő tájékoztatást ad az általa végzett adatkezelésről a kérelem beérkezésétől számított legrövidebb időn – legfeljebb 30 napon – belül. A tájékoztatást a Vállalkozó írásban adja meg, amennyiben a kérelem online érkezett a Vállalkozó a választ is online küldi meg.

A felvétel rögzítésétől számított 3 munkanapon belül az érintett kérheti a Vállalkozótól a rá vonatkozó felvétel zárolását, amennyiben arra jogok érvényesítése miatt szüksége van. Ebben az esetben a Vállalkozó nem törölheti a felvételt.

A vásárlók a megfigyeléssel érintett területekre való belépéssel elismerik és tudomásul veszik a kamerás megfigyelés tényét és egyben hozzájárulnak ahhoz, hogy róluk felvétel készüljön. A Vállalkozó ezt a Tájékoztatót kifüggeszti a bejáratnál annak érdekében, hogy a belépők még a megfigyelt területre való belépés előtt tudomást szerezhessenek a kamerák alkalmazásáról. A megfigyelt területeken további matricás figyelmeztetést is alkalmaz.

|  |  |
| --- | --- |
| Kamerák sorszáma | Megfigyelt terület |
| 1.sz. kamera | Virágkötő pult előtere |
| 2.sz. kamera | Bejárati ajtó, ügyféltér |
| 3.sz. kamera | Pénztár előtti ügyféltér |

A Tájékoztató közzétételével a Vállalkozó eleget tett az általa működtetett kamerarendszerrel kapcsolatos tájékoztatási kötelezettségének.

Budapest, 2018.